Publication: Magyar Közlöny
Issue: MK-2001-60 (Year: 2001, Number: 60)
Era: 1990-2004
Section: [Az 1/1997. (I. 9.) HM rendelet mellékletének
Paragraph Index: 309

b) Legyen képes: — dokumentálni az orvos által rendelt gyógyszerkiadást, illetve a vényen rendelt gyógyszerek kiadását az idevonatkozó Országos Egészségbiztosítási Pénztár és a Honvéd Vezérkar egészségügyi csoportfőnök által kiadott rendelkezésekben meghatározottak szigorú betartásával; — dokumentálni a kábító hatású gyógyszerkészítmények átvételét (orvosi rendelő részére), tárolását, beteg részére történő kiadását (szigorúan orvos kezéhez), felhasználását a törvényben előírt rendelkezések maradéktalan betartásával; — nyilvántartani a Csapatsegélyhelyen kezelt fekvőbetegeket, és dokumentálni az ezzel összefüggő kezeléseket a Honvéd Vezérkar egészségügyi csoportfőnök által elrendeltek alapján; — dokumentálni a betegállományba vételt az idevonatkozó rendelkezések, intézkedések alapján. 3.1.8. Közegészségügyi és járványügyi feladatok

Source: https://magyarkozlony.hu/hivatalos-lapok/9478f51ba64b94134e4ea8752a1d190302f2f5b2/dokumentumok/ffe29ddb5a863841c8e4c91e5ade45607257de6d/letoltes